heliodorus-scr-erot.aethiopica 8.17
καὶ ἡ Χαρίκλεια συνίει μὲν λοιπὸν ὑπὸ τῶν εἱμαρμένων χειραγωγουμένη , καὶ εὔελπις ἦν τῶν βελτιόνων , φιλίους μᾶλλον ἢ πολεμίους τοὺς ἐπιόντας ὑποτιθεμένη : φράζουσα δὲ οὐδὲν τῷ Θεαγένει τῶν νοουμένων , ὑπὸ μόνης πείθεσθαι τῆς συμβουλῆς ἐνεδείκνυτο . πλησιάσαντες οὖν οἱ Αἰθίοπες , καὶ τὸν μὲν Βαγώαν εὐνοῦχον καὶ ἀπόλεμον ἀπὸ τῆς ὄψεως γνωρίσαντες , τοὺς δὲ ἀόπλους μὲν καὶ δεσμώτας κάλλει δὲ καὶ εὐγενείᾳ διαπρέποντας , ἠρώτων οἵ τινες εἶεν , Αἰγύπτιόν τε ἀπὸ σφῶν ἕνα τὸν καὶ περσίζοντα τὴν φωνὴν εἰς τὴν πεῦσιν καθέντες , ὡς ἢ ἀμφοτέρων ἢ θατέρου πάντως συνήσοντας : οἱ γὰρ ὀπτῆρές τε καὶ σκοποὶ λεγομένων τε καὶ πραττομένων ἀποσταλέντες ὁμογλώσσους τε καὶ ὁμοφώνους τοῖς τε ἐγχωρίοις καὶ πολεμίοις ἐπάγεσθαι ὑπὸ τῆς χρείας ἐδιδάχθησαν . ὡς οὖν ὁ Θεαγένης ὑπό τε συνδιαιτήσεως ἤδη μακρᾶς τῆς Αἰγυπτίας καὶ βραχείας τῆς πεύσεως τὸν μὲν τὰ πρῶτα εἶναι τοῦ σατράπου Περσῶν ἀπεκρίνατο , ἑαυτὸν δὲ καὶ τὴν Χαρίκλειαν Ἕλληνας γένος , Περσαῖς μὲν πρότερον αἰχμαλώτους ἀγομένους , τὸ παρὸν δὲ Αἰθίοψιν ὑπὸ χρηστοτέρας ἴσως τύχης ἐγχειριζομένους , ἔγνωσαν φείδεσθαι καὶ ζωγρείᾳ λαβόντες ἄγειν , καὶ πρώτην ὥσπερ ἄγραν καὶ μεγίστην βασιλεῖ τῷ σφῶν προσάγειν , τὸν μὲν κτῆμα τῶν τοῦ σατράπου τὸ τιμιώτατον ʽΠερσῶν γὰρ βασιλείοις αὐλαῖς ὀφθαλμοὶ καὶ ἀκοαὶ τὸ εὐνούχων γένος , οὐ παίδων , οὐ συγγενείας τὸ πιστὸν τῆς εὐνοίας μετασπώσης , ἀλλὰ μόνου τοῦ πιστεύσαντος ἀναρτώσησ̓ , τοὺς δὲ νέους δῶρον τὸ κάλλιστον διακονίᾳ καὶ αὐλῇ τῇ τοῦ βασιλέως ἐσομένους . ἦγον οὖν αὐτίκα τῶν ἵππων ἐπιβιβάσαντες , τὸν μὲν ὡς τραυματίαν , τοὺς δὲ ὡς ὑπὸ τῶν δεσμῶν εἰς τὸ ἐπισπεῦδον τῆς πορείας ἰσοταχεῖν ἀδυνατοῦντας . καὶ ἦν ὥσπερ ἐν δράματι προαναφώνησις καὶ προεισόδιον τὸ γινόμενον : ξένοι καὶ δεσμῶται τὴν σφαγὴν ὀλίγῳ πρόσθεν τὴν αὑτῶν ἐν ὀφθαλμοῖς ταλαντεύσαντες οὐκ ἤγοντο πλέον ἢ προεπέμποντο , ἐν αἰχμαλώτῳ τύχῃ πρὸς τῶν ὀλίγον ὕστερον ὑπηκόων δορυφορούμενοι .
Lemmas: καί ὁ Χαρίκλεια συνίημι μέν λοιπός ὑπό ὁ μείρομαι χειραγωγέω , καί εὔελπις εἰμί ὁ ἀγαθός , φίλιος μάλα ἤ πολέμιος ὁ ἐπέρχομαι ὑποτίθημι : φράζω δέ οὐδείς ὁ Θεαγένης ὁ νοέω , ὑπό μόνος πείθω ὁ συμβουλή ἐνδείκνυμι . πλησιάζω οὖν ὁ Αἰθίοψ , καί ὁ μέν Βαγώας εὐνοῦχος καί ἀπόλεμος ἀπό ὁ ὄψις γνωρίζω , ὁ δέ ἄοπλος μέν καί δεσμώτης κάλλος δέ καί εὐγένεια διαπρέπω , ἐρωτάω ὅς τις εἰμί , Αἰγύπτιος τε ἀπό σφεῖς εἷς ὁ καί περισίζω ὁ φωνή εἰς ὁ πεῦσις καθίημι , ὡς ἤ ἀμφότερος ἤ ἕτερος πάντως συνίημι : ὁ γάρ ὀπτήρ τε καί σκοπός λέγω τε καί πράσσω ἀποστέλλω ὁμόγλωσσος τε καί ὁμόφωνος ὁ τε ἐγχώριος καί πολέμιος ἐπάγω ὑπό ὁ χρεία διδάσκω . ὡς οὖν ὁ Θεαγένης ὑπό τε συνδιαίτησις ἤδη μακρός ὁ Αἰγύπτιος καί βραχύς ὁ πεῦσις ὁ μέν ὁ πρῶτος εἰμί ὁ σατράπης Πέρσης ἀποκρίνω , ἑαυτοῦ δέ καί ὁ Χαρίκλεια Ἕλλην γένος , Πέρσης μέν πρότερος αἰχμάλωτος ἄγω , ὁ πάρειμι δέ Αἰθίοψ ὑπό χρηστός ἴσως τύχη ἐγχειρίζω , γιγνώσκω φείδομαι καί ζωγρεία λαμβάνω ἄγω , καί πρῶτος ὥσπερ ἄγρα καί μέγας βασιλεύς ὁ σφεῖς προσάγω , ὁ μέν κτῆμα ὁ ὁ σατράπης ὁ τίμιος Πέρση γάρ βασίλειος αὐλή ὀφθαλμός καί ἀκοή ὁ εὐνοῦχος γένος , οὐ παῖς , οὐ συγγένεια ὁ πιστός ὁ εὔνοια μετασπάω , ἀλλά μόνος ὁ πιστεύω ἀναρτάω , ὁ δέ νέος δῶρον ὁ καλός διακονία καί αὐλή ὁ ὁ βασιλεύς εἰμί . ἄγω οὖν αὐτίκα ὁ ἵππος ἐπιβιβάζω , ὁ μέν ὡς τραυματίας , ὁ δέ ὡς ὑπό ὁ δεσμός εἰς ὁ ἐπισπεύδω ὁ πορεία ἰσοταχέω ἀδυνατέω . καί εἰμί ὥσπερ ἐν δρᾶμα προαναφώνησις καί προεισόδιον ὁ γίγνομαι : ξένος καί δεσμώτης ὁ σφαγή ὀλίγος πρόσθεν ὁ ἑαυτοῦ ἐν ὀφθαλμός ταλαντεύω οὐ ἄγω πολύς ἤ προπέμπω , ἐν αἰχμάλωτος τύχη πρός ὁ ὀλίγος ὕστερον ὑπήκοος δορυφορέω .